Samkvæmt tilkynningunni vinnur starfsfólk Icelandair nú hörðum höndum að því að finna gistingu fyrir alla farþegana . Búið er að afhenda þeim sem eru fastir á vellinum matarinneign sem er hægt að nýta þar til þeir komast í næturgistingu . „ Ennfremur eru björgunarsveitir að aðstoða fólk á vegum við að komast leiðar sinnar og unnið er að því að finna næturgistingu fyrir þá farþega sem áttu að fljúga frá Keflavík í kvöld , “ segir í tilkynningunni . „ Búið er að upplýsa alla farþega um röskunina og unnið er að endurbókun . Farþegar munu fá senda uppfærða ferðaáætlun í tölvupósti en geta einnig fylgst með “ umsjón með bókun ” á heimasíðu Icelandair . Þar eru flugupplýsingar uppfærðar um leið og breytingar liggja fyrir og þar geta farþegar jafnframt uppfært netföng og símanúmer þannig að hægt sé að koma skilaboðum til þeirra hratt og örugglega . “ Reykjanesbraut lokuð Búið er að loka Reykjanesbrautinni og hafa margir setið þar fastir í bílum sínum í hátt í fjóra klukkutíma . Hægt er að fylgjast með lokunum á vef Vegagerðarinnar . Lögreglan á Suðurnesjum hefur hvatt þá sem komast ekki leiðar sinnar til að leita í fjöldahjálparmiðstöðina til að komast í öruggt skjól og fá aðstoð . Búið er að koma fjöldahjálparmiðstöð í íþróttahúsinu Sunnubraut í Keflavík fyrir þá sem ekki eru að komast leið sinnar og er fólk hvatt til þess að fara þangað til þess að komast í öruggt skjól og fá aðstoð .